Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o Tseba Jehofa go Swana le Noa, Daniele le Jobo
Tšwela Pele o le Motho wa Moya!
GO TŠWA BOBOLOKELONG BJA RENA Dipolelo tša Phatlalatša di Ile tša Thuša go Tsebiša Batho ka Ditaba tše Dibotse Kua Ireland
Dihlatse tša Jehofa
Dilo tše di Lego Gona
Dikgatišo tše di Lego Gona
Ga se ra swanela go nagana gore lethabo la kgonthe ke go no ikwa o thabile ka nakwana. Ka mohlala, ge motho a tagilwe a ka sega kudu, eupša ge bjala bjoo bo tšwele ga a sa sega ka gobane mathata a gagwe ka moka a sa le gona. Lethabo la gagwe e be e se la kgonthe, eupša e be e no ba la nakwana.​—Die. 14:13.
Le rena re ka ekiša Jehofa ka go se tshwenyege kudu ge dilo di sa re sepelele gabotse. Go e na le go nagana kudu ka mathata a rena gomme a re tšeela lethabo, re swanetše go thabela dilo tše dibotse tšeo re nago le tšona gona bjale gomme re letele Jehofa ka go se fele pelo gore a tle a lokiše dilo. *
Go tseba gore Modimo ke Mogwera wa rena go a re thabiša. E no nagana ka taba ye: Re a tseba gore Mmuši wa legodimo le lefase ke Tatago rena, Modimo wa rena le Mogwera wa rena!​—Ps. 71:17, 18.
Nagana ka selo se sengwe seo Jehofa a se diretšego bahlanka ba gagwe. Na ga re thabišwe ke gore Jehofa o re lebalela dibe tša rena? (1 Joh. 2:12) Ka ge Modimo a na le kgaugelo re na le kholofelo e tiilego ya gore lefase le lefsa le kgauswi kudu. (Baroma 12:12) Le mo nakong ye, re hlankela Jehofa re na le bana babo rena ba bantši bao a re neago bona. (Ps. 133:1) Lentšu la Modimo le re kgonthišetša gore Jehofa o re šireletša go Sathane le batemona ba gagwe. (Ps. 91:11) Ge re ka naganišiša ka ditšhegofatšo tše ka moka tšeo di tšwago go Jehofa, lethabo la rena le tlo oketšega gomme ra dula re thabile.​—Bafil. 4:4.
Re swanetše go oketša lethabo la rena ka go dula re swaregile ka go dira dilo tša Jehofa. (Ps. 35:27; 112:1) Ka baka la’ng? Ka baka la gore re bopetšwe gore re “[boife] Modimo wa therešo gomme [re] lote ditaelo tša gagwe. Ka gobane se ke sohle seo motho a tlamegilego go se dira.” (Mmo. 12:13) Ka mantšu a mangwe re bopetšwe gore re dire thato ya Modimo. Ka gona, ge re hlankela Jehofa lethabo le tlo no itlela. *
MEHOLA YA GO BA BATHO BAO BA THABILEGO
^ par. 10 Sehlogong se se latelago go dihlogo tše tša “dika tšeo di enywago ke moya,” re tlo bolela ka seka sa go se fele pelo.
^ par. 20 E le gore o kwe ka ditsela tše dingwe tšeo di ka go thušago gore o hwetše lethabo, bala lepokisi leo le rego: “ Ditsela tše Dingwe tša go Oketša Lethabo.”
Ditsela tše Dingwe tša go Oketša Lethabo
Phela bophelo bja go se be le dilo tše dintši.​—Luka 12:15.
Ntšha Moneelo wa go Thekga Modiro wa Rena wa Lefase ka Bophara